Държавен вестник, бр. 72, 2015 г., стр. 61

БРОЙ  72	
Д Ъ Р Ж А В Е Н  В Е С Т Н И К 	
СТР.  61  
6.3.6. Целият медицински персонал, пряко 
ангажиран с обгрижването на пациента, тряб­
ва да бъде обучен в специфичните техники на 
кардиопулмонална реанимация и справяне със 
спешни случаи, свързани с хирургичните проце­
дури в областта на пластично-възстановителната 
и естетична хирургия. 
6.3.7. Всички служители трябва да бъдат на­
длежно обучени в съответствие с националното 
законодателство за своята работа и дейности, 
включително и за устройства и процедури, из­
ползвани при извънредни ситуации. 
6.4. Лечебно-диагностични алгоритми на по­
ведение при изгаряния – за структури от второ 
ниво на компетентност в лечебни заведения за 
болнична помощ:
6.4.1. При постъпване на пациенти с изга­
ряния първоначално в тези лечебни заведения 
специалистите по ПВЕХ извършват целия ле­
чебно-диагностичен алгоритъм на поведение от 
доболничната дейност. При прехвърлени паци­
енти след детайлна нова клинична оценка на 
тежестта на изгарянето, анализ на лабораторни 
резултати и данните от проведени допълнител­
ни консултации със специалисти се извършва 
лечебна дейност, спазвайки следните принципи:
6.4.1.1. адекватна течностна ресусцитация и 
ентерално хранене при обширните изгаряния;
6.4.1.2. наличие на адекватна циркулаторна 
перфузия;
6.4.1.3. минимизиране на риска от бактериална 
контаминация;
6.4.1.4. при наличие на белези на локална 
инфекция да се минимизира рискът от септични 
усложнения – общи и местни;
6.4.1.5. да се осигури оптимална среда за 
оздравителните процеси в раните;
6.4.1.6. адекватно обезболяване и комфорт 
за пациента.
6.4.2. За спазването принципите по т. 6.4.1 е 
необходимо локално раните да се третират по 
следния лечебен протокол:
6.4.3. В операционна зала се извършва об­
работка на раните под обща анестезия, като 
целта е да се направи точна клинична оценка на 
площ­та и дълбочината на раните и да се направи 
дебридман, след който да се постави превръзка 
съобразно преценката за по-нататъшното лечебно 
поведение – общо и локално (консервативно или 
оперативно). 
6.4.4. Почистване на раните – от повърхност­
та на раните се отстраняват ексудат, хематоми 
и препарати, с които са третирани раните при 
трансферирани болни:
6.4.4.1. почистването е внимателно с вода и 
антисептичен разтвор, като се превантира ув­
реждане на пресен епител при стари изгаряния; 
6.4.4.2. подсушава се със стерилни компреси. 
6.4.5. Дебридман: 
6.4.5.1. Отстраняване на интактни мехури. 
6.4.5.2. Премахване на поддаващите се на 
отделяне девитални тъкани и отдемаркирали 
такива при изгаряния с по-голяма давност.
6.4.5.3. При съпътстваща травма се извърш­
ват други оперативни процедури в зависимост 
от нейния вид.
6.4.6. Поставяне на подходяща превръзка, 
която да осигури оптимална среда в раните за 
отдемаркиране на девиталните тъкани и да сти­
мулира епителизацията; да обсорбира ексудата; да 
протектира колонизацията на раните; да намали 
болката и да осигури мобилност и комфорт за 
пациента при смяна. Подходяща фиксация на 
превръзката съобразно нейния вид.
6.4.7. При наличие на изразен компартиментен 
синдром се извършват некро- и фасциотомии.
6.4.8. Компресия за намаляване на отока и 
профилактика на цикатризацията в областта на 
крайниците. 
6.4.9. Изборът на превръзка е в зависимост 
от площта и дълбочината на раните. 
6.4.9.1. При повърхностни изгаряния и такива 
от смесен тип се поставя първоначално сребърна 
антимикробна превръзка и с продължителност 
на действие между 3 и 7 дни. Видът на послед­
ващите превръзки се определя след нова оценка 
на раните.
6.4.9.2. При дълбоки изгаряния се прилага 
превръзка с мощен антисептик – нанокристално 
сребро за подготовка на раните за предстоящо 
оперативно лечение.
6.4.10. Пациентите, които са с малки по­
върхностни или дълбокодермални изгаряния, 
оставащи на лечение в тези болници, се про­
следяват задължително за локални последствия 
от изгаряния за срок 3 месеца с регистриране в 
болничната документация.
6.5. Алгоритъм на поведение при изгаряния за 
дейности от трето ниво на компетентност – ле­
чението се осъществява от мултидисциплинарен 
екип от специалисти, включващ пластични хирур­
зи, анестезиолози, реаниматори, специализирани 
медицински специалисти, педиатри, интернисти, 
рехабилитатори, психолози и социални работни­
ци. Всички членове на този екип колаборират 
постоянно в хода на лечението на пациентите и 
в хода на социалната интеграция след оздравя­
ването. След транспортирането на пациента се 
извършва обстойна клинична оценка на общото 
и локалното състояние и съобразно това се прави 
комплексен лечебен план, който цели:
6.5.1. максимално бързо отстраняване на де­
виталните тъкани и дефинитивно покриване на 
раните със свободни автотрансплантати; 
6.5.2. профилактиране на общата и локал­
ната инфекция чрез използване на съвременни 
антисептични превръзки, временни биологични 
и синтетични покрития;
6.5.3. рехабилитация на пациентите по из­
готвена от специалист програма, насочена към 
локалните последствия от травмата и социална 
адаптация.
6.6. При директно постъпване на пациен­
тите в структура по ПВЕХ от трето ниво се 
извършват всички процедури, приложими в 
лечебните заведения за извънболнична помощ и 
в структури на лечебни заведения за болнична 
помощ от трето ниво на компетентност, но в 
специално оборудвана съгласно този стандарт 
операционна зала.
6211